Deg wayen i d-nwala deg ixef-agi, ineɣmasen ttarun u ssemrasen tasuqilt deg yiḍrisen-nsen, imi iswi-nsen d asiweḍ n yizen i yimeɣriyen seg mi ɣellin di tuccḍiwin, acku llan kra ur ɣrin ara taɣamsa, ihi mačči d ineɣmasen deg umahil, akken llan wiyaḍ ɣran s tutlayin nniḍen, ama d tafransist, ama d taɛrabt, ttaɛraḍen ttarun u lemden tamaziɣt di berra. Deg wayen i d-ttarun yineɣmasen, llan wid isseqdacen imaynuten, ireṭṭalen s waṭas, akken daɣen, nezmer ad d-nini 80 % ttxemmimen s tutlayin nniḍen, u ttarun s teqbaylit, deg-mi tikkwal tettun azal n tutlayt, acku ttaken azal s waṭas i usiweḍ n isali ɣer yimeɣriyen.